CELEX: 62018TN0307
Language: sk
Date: 2018-05-16 00:00:00
Title: Vec T-307/18: Žaloba podaná 16. mája 2018 – Zhejiang Jiuli Hi-Tech Metals/Komisia

201806220641970442018/C 240/643072018TC24020180709SK01SKINFO_JUDICIAL20180516555511Vec T-307/18: Žaloba podaná 16. mája 2018 – Zhejiang Jiuli Hi-Tech Metals/Komisia
 ---documentbreak--- C2402018SK5510120180516SK0064551551Žaloba podaná 16. mája 2018 – Zhejiang Jiuli Hi-Tech Metals/Komisia
   (Vec T-307/18)2018/C 240/64Jazyk konania: angličtina
      Účastníci konania
   
   
      Žalobkyňa: Zhejiang Jiuli Hi-Tech Metals Co. Ltd (Huzhou, Čína) (v zastúpení: K. Adamantopoulos a P. Billiet, lawyers)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
            —
         
         
            zrušil vykonávacie nariadenie Komisie (EÚ) 2018/330 z 5. marca 2018, ktorým sa po revíznom prešetrovaní pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých bezšvových rúr a rúrok z nehrdzavejúcej ocele s pôvodom v Čínskej ľudovej republike (
                  1
               ) v rozsahu, v akom sa týka žalobcu a
         
      
            —
         
         
            uložil Európskej komisii povinnosť nahradiť trovy konania.
         
      
      Dôvody a hlavné tvrdenia
   
   Na podporu svojej žaloby žalobkyňa uvádza päť žalobných dôvodov.
   
            1.
         
         
            Prvý žalobný dôvod je založený na tvrdení, že nariadenie 2018/330 Komisia prijala spôsobom, ktorý materiálne porušuje právo žalobkyne na obhajobu v rozpore s článkom 3 ods. 2, článkom 16 ods. 1, článkom 19 ods. 2 a 4, článkom 20 ods. 2 a 4, a článkom 21 ods. 5 a 7 nariadenia Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (
                  2
               ) ako aj článkom 3.1, článkom 5.3, článkom 6.1, článkom 6.1.2, článkom 6.2, článkom 6.4, článkom 6.5.1, článkom 6.6 a článkom 6.9 antidumpingovej dohody WTO (
                  3
               ).
         
      
            2.
         
         
            Druhý žalobný dôvod je založený na tvrdení, že Komisia sa pri prijatí nariadenia 2018/330 dopustila zjavne nesprávneho právneho posúdenia a posúdenia skutkového stavu, keď pre žalobkyňu na výpočet normálnej hodnoty použila metódu analogickej krajiny v rozpore s článkom 1 ods. 2 a 3, článkom 2 ods. 1 a 7 a článkom 11 ods. 9 nariadenia 2016/1036, ako aj článkami 2.2 a 6.10.1 antidumpingovej dohody WTO. Komisia neuviedla žiadne dôvody pre uplatnenie článku 2 ods. 7 nariadenia 2016/1036 v prípade žalobkyne.
         
      
            3.
         
         
            Tretí žalobný dôvod je založený na tvrdení, že Komisia sa prijatím nariadenia 2018/330 dopustila zjavne nesprávneho právneho posúdenia a posúdenia skutkového stavu, keď prijala nesprávny číselný kód dotknutého výrobku (PCN) v rozpore s článkom 2 ods. 2, 5 a 6, článkom 6 ods. 7 a 8 a článkom 16 ods. 1 nariadenia 2016/1036 ako aj článkami 2.2.1.1, 2.2.2, 2.4 a 2.6 antidumpingovej dohody WTO.
         
      
            4.
         
         
            Štvrtý žalobný dôvod je založený na tvrdení, že Komisia sa prijatím nariadenia 2018/330 dopustila zjavne nesprávneho právneho posúdenia a posúdenia skutkového stavu, keďže uplatnená metóda podstatne skreslila dumpingové rozpätie žalobkyne v rozpore s článkom 1 ods. 4, článkom 2 ods. 6, 10 a 11, článkom 17 ods. 1 a 2 a článkom 18 ods. 3 nariadenia 2016/1036 ako aj článkami 2.2, 2.2.2, 2.4, 2.4.2, 2.6, 3.6 a 9.2 antidumpingovej dohody WTO.
         
      
            5.
         
         
            Piaty žalobný dôvod je založený na tvrdení, že Komisia sa prijatím nariadenia 2018/330 dopustila zjavne nesprávneho právneho posúdenia a posúdenia skutkového stavu, keď konštatovala existenciu ujmy ako aj pravdepodobnosť pokračovania ujmy a neoverila existenciu príčinnej súvislosti v rozpore s článkom 1 ods. 1 až 3, článkom 2 ods. 9 a 12, článkom 3 ods. 2, 3, 6, 7 a 9 a článkom 11 ods. 1 nariadenia 2016/1036 ako aj článkami 1, 2.1, 2.4.2, 3.1, 3.5, 3.7 a 9.3 antidumpingovej dohody WTO.
         
      (
         1
      )	Ú. v. EÚ L 63, 2018, s. 15.
   (
         2
      )	Ú. v. EÚ L 176, 2016, s. 21.
   (
         3
      )	Ú. v. ES L 336, 1994, s. 103; Mim. vyd. 11/021, s. 189.